Document ID: 32006R0899

A BIZOTTSÁG 899/2006/EK RENDELETE
(2006. június 19.)
a gabonaágazatra vonatkozó egyes közösségi vámkontingensek és vámplafonok megnyitására és kezelésére vonatkozó 2133/2001/EK rendeletnek a 2309 10 KN-kód alá tartozó bizonyos kutya- és macskaeledelre vonatkozó közösségi vámkontingens megnyitása tekintetében történő módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1) és különösen annak 12. cikke (1) bekezdésére,
tekintettel az Európai Közösség és az Amerikai Egyesült Államok között, az 1994. évi Általános Vám- és Kereskedelmi Egyezmény (GATT) XXIV. cikke 6. pontja és XXVIII. cikke értelmében, a Ciprusi Köztársaság, a Cseh Köztársaság, az Észt Köztársaság, a Lengyel Köztársaság, a Lett Köztársaság, a Litván Köztársaság, a Magyar Köztársaság, a Máltai Köztársaság, a Szlovák Köztársaság és a Szlovén Köztársaság engedményes listáinak ezen országok Európai Unióhoz történő csatlakozása során történt módosítására vonatkozó, levélváltás formájában létrejött megállapodás megkötéséről szóló, 2006. március 20-i 2006/333/EK tanácsi határozatra (2) és különösen annak 2. cikkére,
mivel:
(1)
A Közösség és az Amerikai Egyesült Államok között létrejött megállapodás (3) szerint, amelyet a 2006/333/EK határozattal hagytak jóvá, a 2006. évtől kezdődően naptári évenkénti vámkontingenst kell megnyitni a 2309 10 KN-kód alá tartozó bizonyos kutya- és macskaeledelek ad valorem 7 %-os vámtétellel való behozatalára.
(2)
A Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendeletben (4) gyűjtötték egybe a vámáru-nyilatkozatok keltezése szerinti időrendben történő felhasználásra szánt vámkontingensekre és a kedvezményes elbánásban részesülő árubehozatalok felügyeletére alkalmazandó kezelési szabályokat. A hasonló vámkontingensek kezelésével való összhang érdekében ezen új vámkontingens kezelését bele kell foglalni az érintett jogszabályba.
(3)
Ezért a 2133/2001/EK bizottsági rendeletet (5) ennek megfelelően módosítani kell.
(4)
Az e rendeletben foglalt intézkedések összhangban vannak a Gabonapiaci Irányítóbizottság véleményével,
ELFOGADTA EZT A RENDELETET:
1. cikk
A 2133/2001/EK rendelet II. melléklete a következő sorral egészül ki:
Tételszám
KN-kód
Áru megnevezése
Kontingens mennyisége nettó tömegben
(tonnában)
kifejezve
Kontingens vámtétele
Származás
„09.0089
2309 10 13
2309 10 15
2309 10 19
2309 10 33
2309 10 39
2309 10 51
2309 10 53
2309 10 59
2309 10 70
Kutya- és macskaeledel kiskereskedelmi kiszerelésben
2 058
7 % ad valorem
Összes harmadik ország (erga omnes)”
2. cikk
Ez a rendelet az Európai Unió Hivatalos Lapjában való kihirdetését követő harmadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2006. június 19-én.

Labels: 3
17
6